**Pala kontraktuese**: Komiteti Shqiptar i Helsinkit

**THIRRJE PËR PROJEKT-PROPOZIME PËR GRANTE KOMBËTARE**

**për rritjen e qasjes në të drejtat sociale dhe ekonomike të grupeve në pozita të cenueshme të të huajve në Republikën e Shqipërisë**

Udhëzime  
për aplikantët për grante

Afati i fundit për dorëzimin e aplikimit: 20 janar 2024

**PASQYRA E LËNDËS**

1. SFONDI DHE QËLLIMI I THIRRJES
2. OBJEKTIVAT E PROGRAMIT DHE GRUPET E SHËNJESTRUARA
3. FONDI FINANCIAR I SIGURUAR NGA AUTORITETI KONTRAKTUES
4. RREGULLAT PËR KËTË THIRRJE PËR PROPOZIME
5. SI TË APLIKONI DHE PROCEDURAT QË DUHET TË NDIQNI
6. VLERËSIMI DHE PËRZGJEDHJA E APLIKIMEVE
7. DORËZIMI I DOKUMENTEVE MBËSHTETËSE PËR APLIKIMET E ZGJEDHURA PËRKOHSHMËRISHT
8. NJOFTIM PËR VENDIMIN E AUTORITETIT KONTRAKTUES
9. LISTA E SHTOJCAVE
10. VIJA Kohore INDIKATIVE

1. **SFONDI DHE QËLLIMI I THIRRJES**

**Sfondi**

Në raportet e BE-së, situata në vendet e Ballkanit Perëndimor është ende e karakterizuar nga mangësi të theksuara në përmbushjen e kritereve kryesore politike. Rajoni është në fazën e hershme të përgatitjes së lirisë së lëvizjes së punëtorëve dhe qasjes në tregun e punës. Por megjithëse kornizat institucionale dhe legjislative për mbrojtjen dhe promovimin e të drejtave dhe lirive të njeriut, si dhe mbrojtjen nga diskriminimi, janë zhvilluar dhe janë kryesisht të përafruara me legjislacionin e BE-së, në praktikë, sigurimi i mundësive të barabarta, veçanërisht për të huajt dhe grupet e margjinalizuara, mbetet sfidues. Plani ekonomik për investime në Ballkanin Perëndimor 2021-2027 i BE-së synon të nxisë bashkëpunimin rajonal dhe konvergjencën me BE-në, si dhe ofron një shteg për një integrim të suksesshëm ekonomik rajonal që përfundimisht do ta përshpejtojë procesin e integrimit në BE. Për ta arritur këtë, ndër të tjera është thelbësore të përmirësohet përfshirja e përgjithshme sociale në shoqëritë e BP, duke mos lënë mënjanë përfshirjen e të huajve. Plani i Veprimit për Integrimin dhe Përfshirjen 2021-2027 pranon se sfida e integrimit dhe përfshirjes është veçanërisht e rëndësishme për migrantët. Për më tepër, ai thekson se promovimi i integrimit dhe përfshirjes është i lidhur ngushtë me imperativin e zhvillimit ekonomik.

Dokumenti i diskutimit i Presidencës për forcimin e sistemit të menaxhimit të migracionit në rajonin e Ballkanit Perëndimor (2020) ka vënë në dukje se skemat e integrimit dhe migracionit për motive punësimi janë ndër fushat më pak të mbështetura të angazhimit dhe se për përmirësim të mëtejshëm duhet të përmirësohen të gjitha aspektet e kapaciteteve të migracionit. Me fillimin e nismës së Ballkanit të Hapur dhe forcimit të Procesit të Berlinit, pritet që lëvizjet migratore brenda rajonit të intensifikohen. Megjithëse shtetet janë përgjegjëse për të ofruar shërbimet e duhura, në një masë të madhe gëzimi i të drejtave themelore të njeriut të të huajve varet nga ndihma dhe mbështetja e OSHC-ve. Në një kontekst të tillë, dinamika e migrimit krijon nevojën për fuqizim shtesë dhe përmirësim të njohurive të OSHC-ve. OShC-të nga i gjithë rajoni i Ballkanit Perëndimor do të trajnohen për krijimin e sistemeve funksionale që u mundësojnë të huajve të kenë akses në të drejtat themelore, duke përfshirë programet e integrimit dhe mbështetjen e komunitetit. Veprimi do të forcojë kapacitetet e OSHC-ve dhe institucioneve kombëtare të të drejtave të njeriut (NHRI) për të kontribuar në politikëbërjen, promovimin dhe mbrojtjen e të drejtave të njeriut të të huajve dhe përfshirjen e tyre në zhvillimin e qëndrueshëm social dhe ekonomik të rajonit të BP. OShC-të do të fuqizohen me njohuri dhe aftësi për zhvillimin dhe zbatimin e projekteve kombëtare dhe rajonale, si dhe me materiale avokuese për përmirësimin e të drejtave sociale dhe ekonomike të të huajve në pozita të cenueshme.

Sa i përket situatës në nivel kombëtar, gjatë vitit 2022 në Republikën e Shqipërisë numri i përgjithshëm i lejeve të qëndrimit të përkohshëm ka qenë 18,151 (nga të cilët 13,296 vijnë nga shtete europiane, 2,641 nga vende aziatike, 694 nga vende afrikane, 1,454 nga kontinentet amerikane dhe 66 nga kontinenti australian). Nga numri i përgjithshëm i lejeve të qëndrimit të përkohshëm, 7,930 janë dhënë për arsye punësimi, 4,333 për bashkim familjar, 717 për studime, 3,258 për arsye humanitare dhe 1,913 për arsye të tjera.[[1]](#footnote-1)

**Qëllimi i thirrjes**

Ky Veprim është nisur në kuadër të projektit *“Përfshirja e të huajve në BP – Akses në të Drejtat Sociale dhe Ekonomike (FOSTER)”* që u zhvillua si një përgjigje rajonale e 7 OShC-ve të anëtarësuara në Këshillin Ballkanik për Refugjatët dhe Migracionin (BRMC)[[2]](#footnote-2) dhe Këshilli Danez për Refugjatët (DRC) për të adresuar sfidat e përbashkëta të lidhura me migracionin në rajonin e Ballkanit Perëndimor, me fokus në të drejtat themelore të njeriut të grupeve të ndryshme në pozita të cenueshme të migrantëve dhe të të huajve, veçanërisht qasjen e tyre në të drejtat sociale dhe ekonomike. Projekti financohet nga Bashkimi Evropian në kuadër të Programit të BE-së për Shoqërinë Civile dhe Median në favor të Ballkanit Perëndimor dhe Turqisë për 2021-2023 (IPA III) nën lotin “Të Drejtat e Njeriut, Kundër Diskriminimit dhe Dialogu Ndërkulturor”.

1. **OBJEKTIVAT E PROGRAMIT DHE GRUPET E SHËNJESTRUARA**

**Objektivi i përgjithshëm** mbron dhe promovon plotësisht të drejtat themelore të të huajve brenda rajonit të Ballkanit Perëndimor, sipas standardeve të BE-së, me fokus të veçantë në të drejtat ekonomike dhe sociale të të huajve në pozita të cenueshme.

**Objektivi specifik** është forcimi i kapaciteteve to OShC-ve dhe institucioneve të të drejtave të njeriut për të kontribuar në politikëbërjen përkatëse, për të promovuar dhe mbrojtur të drejtat themelore të të huajve në pozita të cenueshme si dhe përfshirjen e tyre në zhvillimin e qëndrueshëm social dhe ekonomik në rajonin e Ballkanit Perëndimor.

**Grupet e shënjestruara**

1. Grupet në pozita të cenueshme të të huajve, të tillë si migrantët e rregullt dhe të parregullt, refugjatët, viktimat e krimeve të ndryshme dhe persona të tjerë të cenueshëm midis të huajve në vendet e Ballkanit Perëndimor;
2. Institucionet shtetërore dhe vendore;
3. Media;
4. Qytetarët dhe bashkitë vendore.
5. **FONDI FINANCIAR I SIGURUAR NGA AUTORITETI KONTRAKTOR**

Shuma e përgjithshme indikative e vënë në dispozicion në këtë thirrje për propozime është 22,000.00 euro. Autoriteti kontraktues rezervon të drejtën të mos akordojë të gjitha fondet në dispozicion.

**Madhësia e grantit**

Çdo grant i kërkuar sipas kësaj thirrjeje për propozime duhet të jetë deri në **5,500.00 euro**.

Granti do të mbulojë të gjitha kostot e pranueshme të veprimit.

**Numri i granteve**

Numri i përgjithshëm i granteve kombëtare do të jetë **deri në katër**.

1. **RREGULLAT E THIRRJES PËR PROPOZIMET**

Këto udhëzime përcaktojnë rregullat për paraqitjen, përzgjedhjen dhe zbatimin e veprimeve të financuara nga kjo thirrje.

**KRITERET E PRANUESHMËRISË**

***Pranueshmëria e aplikantëve***

Për t'u kualifikuar për një grant, aplikanti duhet:

* të jetë person juridik i regjistruar përpara datës 1 dhjetor 2023;
* të jetë regjistruar në Shqipëri;
* të jetë jo fitimprurës;
* të jetë organizatë e shoqërisë civile;
* të jetë drejtpërdrejt përgjegjës për përgatitjen dhe menaxhimin e veprimit.

Aplikantëve në momentin e vendimit për dhënien e kontratës rezultojnë të përfshirë në listat e masave kufizuese të BE-së (shih seksionin 2.4. të PRAG) nuk mund t'u lidhet kontrata[[3]](#footnote-3).

***Veprimet e pranueshme: veprime për të cilat mund të bëhet një aplikim***

Përkufizim:

Një veprim përbëhet nga një grup veprimtarishë.

Kohëzgjatja

Kohëzgjatja fillestare e planifikuar e një veprimi nuk mund të kalojë **6 (gjashtë)** muaj.

Vendndodhja

Veprimet duhet të kryhen në vendin e mëposhtëm: Shqipëri.

Llojet e veprimit

Veprimet e propozuara në këtë thirrje për propozime duhet të kontribuojnë në realizimin e objektivit të saj specifik. Lista indikative e veprimeve është paraqitur më poshtë:

1. Shërbimet mbështetëse lidhur me mbrojtjen e të huajve;
2. Shpërndarja e informacionit/fushatë ndërgjegjësuese;
3. Hulumtimi dhe analiza;
4. Mbështetja ligjore;
5. Zbatimi i politikave dhe reformave përkatëse.

Llojet e mëposhtme të veprimeve janë të papërshtatshme:

* veprime që kanë të bëjnë vetëm ose kryesisht me sponsorizime individuale për pjesëmarrje në punëtori, seminare, konferenca dhe kongrese,
* veprime që kanë të bëjnë vetëm ose kryesisht me bursa individuale për studime ose kurse trajnimi.

Llojet e veprimtarisë

* punëtori, seminare dhe veprime të tjera trajnimi dhe mentorimi, veçanërisht duke përfshirë ato që synojnë mbështetjen e zhvillimit të kapaciteteve të brendshme përkatëse (të organizatave aplikuese);
* veprimtari që synojnë ofrimin e shërbimeve konkrete që u përgjigjen nevojave të të huajve në pozita të cenueshme dhe/ose grupeve të tjera përkatëse të synuara, duke përfshirë këtu ndihmën juridike, mbështetjen psiko-sociale, kujdesin shëndetësor, etj.;
* veprimtari që promovojnë përfshirjen sociale, çështjet gjinore, njohjen dhe dialogun ndërkulturor dhe/ose ndërfetar;
* veprimtaritë që synojnë luftimin e diskriminimit, si dhe/ose bashkëpunimin me organet përkatëse të pavarura;
* fushata ndërgjegjësimi dhe komunikimi publik;
* fushata mediatike, prodhimi i lajmeve dhe mjeteve përkatëse informative (fletëpalosje etj.);
* edukimi dhe trajnimi, duke përfshirë mediat vendore si grupe të synuara;
* veprimtari për forcimin e rolit mbikëqyrës (*ëatchdog*) të OSHC-ve në zbatimin e politikave dhe reformave përkatëse;
* monitorimi i politikave dhe publikimi i raporteve përkatëse të monitorimit;
* veprimtaritë kërkimore, analizuese dhe avokuese;
* veprimtari të cilat promovojnë zbatimin e ligjeve dhe rregulloreve përkatëse;
* veprimtaritë të cilat mbështesin diskutimin ndërmjet palëve të ndryshme të interesit dhe/ose konsultimin me palët e interesuara, duke përfshirë hapjen e dialogut me partitë politike ose organet legjislative vendore;
* vepritmari të cilat nxisin bashkëpunimin dhe shkëmbimin ndërmjet komuniteteve të ndryshme vendore dhe vetëqeverisjeve vendore, në mbështetje të pozitës së të huajve në komunitetet e tyre;
* veprimtari për forcimin e rrjeteve dhe ndërtimit të koalicionit, veçanërisht përmes shkëmbimit të informacionit, shkëmbimit të përvojave dhe avokimit të përbashkët;
* veprimtari të tjera që shtojnë promovimin dhe mbrojtjen e të drejtave themelore dhe aksesin në shërbime.

Mbështetje financiare për palët e treta [[4]](#footnote-4)

Aplikantët **nuk mund** të propozojnë **mbështetje financiare për palët e treta**.

Dukshmëria

Aplikantët duhet të ndërmarrin të gjitha hapat e nevojshëm për të bërë publik faktin që Bashkimi Evropian ka financuar ose bashkëfinancuar veprimin. Për aq sa është e mundur, veprimet që financohen tërësisht ose pjesërisht nga Bashkimi Evropian duhet të përfshijnë veprimtari informacioni dhe komunikimi të krijuara për të rritur ndërgjegjësimin e audiencës specifike ose të përgjithshme për arsyet e veprimit dhe mbështetjen e BE-së për veprimin në vendin ose rajonin në fjalë, si dhe rezultatet dhe ndikimin e kësaj mbështetjeje.

Aplikantët duhet të jenë në përputhje me objektivat dhe prioritetet dhe të garantojnë dukshmërinë e financimit të BE-së (shih “Komunikimi dhe rritja e dukshmërisë së BE-së: Udhëzime për veprime të jashtme” të specifikuara dhe të publikuara nga Komisioni Evropian në: [https://international-partnerships.ec.europa.eu/knoëledge-hub/communicating-and-raising-eu-visibility-guidance-external-actions\_en](https://international-partnerships.ec.europa.eu/knowledge-hub/communicating-and-raising-eu-visibility-guidance-external-actions_en)).

Numri i aplikimeve dhe granteve për aplikant

Aplikanti **nuk mund** të paraqesë më shumë se 1 aplikim në këtë thirrje për projekt propozime.

Aplikantit **nuk mund** t'i jepet më shumë se 1 grant sipas kësaj thirrjeje për projekt propozime.

***Pranueshmëria e kostove: kostot që mund të përfshihen***

Vetëm 'kostot e pranueshme' mund të mbulohen nga granti. Kategoritë e kostove që janë të pranueshme dhe të papranueshme janë treguar më poshtë. Buxheti është njëkohësisht edhe një vlerësim i kostos, edhe një tavan i përgjithshëm për 'kostot e pranueshme'.

**Kostot e pranueshme** janë kostot aktuale të shkaktuara nga përfituesi i grantit të cilat plotësojnë të gjitha kriteret e mëposhtme:

1. janë të shënuara në propozim-buxhetin e parashikuar;
2. ato janë shkaktuar gjatë zbatimit të veprimit;
3. janë të nevojshme për zbatimin e veprimtarive të projektit;
4. ato janë të identifikueshme dhe të verifikueshme, veçanërisht duke u regjistruar në regjistrat e kontabilitetit të përfituesit(ve) dhe të përcaktuara sipas standardeve të kontabilitetit dhe praktikave të zakonshme të kontabilitetit të kostos të zbatueshme për përfituesin(it);
5. janë në përputhje me kërkesat e legjislacionit tatimor dhe social në fuqi;
6. janë të arsyeshme, të justifikuara dhe në përputhje me kërkesat e menaxhimit të shëndoshë financiar, veçanërisht në lidhje me ekonominë dhe efikasitetin.

**Kostot e papranueshme**

Kostot e mëposhtme nuk do të konsiderohen të pranueshme:

1. borxhet dhe tarifat e shërbimit të borxhit (interesi);
2. provizionet për humbje, borxhe ose detyrime të mundshme në të ardhmen;
3. TVSH
4. kostot e financuara nga një tjetër veprim ose program pune;
5. blerjet e tokës ose ndërtesave;
6. humbjet nga këmbimi i valutës;
7. kreditë për palët e treta;
8. kostot e pagave të personelit të administratave kombëtare;
9. shpërblimet e përfshira në kostot e personelit.

**Rimbursimi i kostove të pranueshme bazohet në:**

1. **kostot për njësi**: duke mbuluar të gjitha ose disa kategori specifike të kostove të pranueshme të cilat janë identifikuar qartë paraprakisht duke iu referuar një shume për njësi.
2. **shuma të përgjithshme**: duke mbuluar në terma globalë të gjitha ose disa kategori specifike të kostove të pranueshme të cilat janë identifikuar qartë paraprakisht.

Rekomandimet për dhënien e një granti janë gjithmonë subjekt i kushtit që kontrollet që i paraprijnë nënshkrimit të kontratës së grantit të mos zbulojnë probleme që kërkojnë ndryshime në buxhet (të tilla si gabime aritmetike, pasaktësi, kosto joreale dhe kosto të papërshtatshme). Kontrollet mund t'u japin shkas kërkesave për sqarime dhe mund ta shtyjnë autoritetin kontraktor të imponojë modifikime ose reduktime për të adresuar gabime ose pasaktësi të tilla. Pavarësisht këtyre korrigjimeve, nuk është e mundur që granti të rritet.

Për këtë arsye, është në interesin e aplikantëve që të ofrojnë një buxhet **realist dhe me kosto efektive**.

***Klauzola të Etikës dhe Kodi i Sjelljes***

a) Mungesa e konfliktit të interesit

Aplikanti nuk duhet të ndikohet nga ndonjë konflikt interesi dhe nuk duhet të ketë marrëdhënie të barasvlershme në këtë drejtim me aplikantët e tjerë ose palët e përfshira në veprime. Çdo përpjekje nga një aplikant për të marrë informacion konfidencial, për të hyrë në marrëveshje të paligjshme me konkurrentët ose për të ushtruar ndikuar ndaj komitetit të vlerësimit ose autoritetit kontraktor gjatë procesit të shqyrtimit, sqarimit, vlerësimit dhe krahasimit të aplikimeve, do të çojë në refuzimin e aplikimit të tij dhe mund të rezultojë në penalitete sipas Rregullores Financiare në fuqi.

b) Respektimi i të drejtave të njeriut si dhe legjislacionit mjedisor dhe standardeve bazë të punës

Aplikanti dhe stafi i tij duhet të respektojnë të drejtat e njeriut. Në veçanti, dhe në përputhje me aktin në fuqi, aplikantët të cilëve u janë dhënë kontrata duhet të jenë në përputhje me legjislacionin mjedisor, duke përfshirë marrëveshjet shumëpalëshe mjedisore, dhe me standardet bazë të punës, siç janë të zbatueshme dhe të përcaktuara në konventat përkatëse të Organizatës Ndërkombëtare të Punës (si p.sh. konventat për lirinë e organizimit dhe marrëveshjet kolektive; eliminimin e punës së detyruar dhe të detyrueshme; ndalimin e punës së fëmijëve).

**Zero tolerancë për shfrytëzimin, abuzimin dhe ngacmimin seksual**

Komisioni Evropian zbaton një politikë të 'tolerancës zero' në lidhje me të gjitha sjelljet e gabuara që kanë ndikim në besueshmërinë profesionale të aplikantit.

Do të ndalohet abuzimi ose ndëshkimi fizik, ose kërcënimet me abuzim fizik, abuzim seksual ose shfrytëzim, ngacmim dhe abuzim verbal, si dhe forma të tjera të frikësimit.

c) Kundër korrupsionit dhe kundër ryshfetit

Aplikanti duhet të jetë në përputhje me të gjitha ligjet dhe rregulloret dhe kodet në fuqi që kanë të bëjnë me ryshfetin dhe korrupsionin. Komisioni Evropian rezervon të drejtën të pezullojë ose anulojë financimin e projektit nëse praktika korruptive të çfarëdo lloji zbulohen në çfarëdo faze të procesit të lidhjes së kontratës ose gjatë ekzekutimit të një kontrate, dhe nëse autoriteti kontraktor nuk merr të gjitha masat e duhura për të korrigjuar situatën. Për qëllimet e kësaj dispozite, "praktika korruptive" janë oferta e një ryshfeti, dhurate, shpërblimi ose komisioni për çdo person si një nxitje ose shpërblim për kryerjen ose mospërmbushjen e çfarëdo veprimi që lidhet me lidhjen e një kontrate ose ekzekutimin e një kontrate tashmë të lidhur me autoritetin kontraktues.

d) Shpenzime të pazakonta komerciale

Aplikimet do të refuzohen ose kontratat do të ndërpriten nëse rezulton që dhënia ose ekzekutimi i një kontrate ka shkaktuar shpenzime të pazakonta tregtare. Shpenzime të tilla të pazakonta tregtare janë komisionet që nuk përmenden në kontratën kryesore ose që nuk rrjedhin nga një kontratë e lidhur siç duhet që i referohet kontratës kryesore, komisionet e papaguara në këmbim të ndonjë shërbimi aktual dhe të ligjshëm, komisionet e transferuara në një parajsë fiskale, komisionet e paguara për një të paguar i cili nuk identifikohet qartë, ose komisionet e paguara ndaj një kompanie e cila duket si një kompani fiktive që shërben për fasadë.

Përfituesve të grantit që konstatohen se kanë paguar shpenzime të pazakonta tregtare për projektet e financuara nga Bashkimi Evropian, në varësi të seriozitetit të fakteve të vëzhguara, u ndërpritet kontrata ose përjashtohen përgjithmonë nga marrja e fondeve të BE/EDF.

e) Shkelje detyrimesh, parregullsi ose mashtrim

Autoriteti kontraktues rezervon të drejtën të pezullojë ose anulojë procedurën, kur procedura e dhënies së kontratës rezulton se ka qenë objekt i shkeljes së detyrimeve, parregullsive ose mashtrimit. Nëse pas dhënies së kontratës zbulohen shkelje të detyrimeve, parregullsi ose mashtrim, autoriteti kontraktor mund të përmbahet nga lidhja e kontratës.

1. **SI TË APLIKONI DHE PROCEDURAT QË DUHET TË NDIQNI**

***Formularët e aplikimit***

Aplikimet duhet të dorëzohen në përputhje me udhëzimet për aplikimet në formularin e aplikimit për grant që i bashkëngjitet këtyre udhëzimeve (Shtojca A).

Aplikantët duhet të aplikojnë në **anglisht** ose në **shqip**.

Çdo gabim ose mospërputhje/panjëtrajtshmëri e madhe e paraqitur në seksione të ndryshme të formularit të aplikimit dhe/ose ndarje të buxhetit, mund të çojë në refuzimin e aplikimit.

Sqarime do të kërkohen vetëm kur informacioni i dhënë është i paqartë dhe në këtë mënyrë pengon Autoritetin Kontraktor të kryejë një vlerësim objektiv.

Aplikimet e shkruara me dorë nuk do të pranohen.

Ju lutemi vini re se do të vlerësohen vetëm formulari i aplikimit për grant si dhe shtojcat e publikuara që duhet të plotësohen. Prandaj është shumë e rëndësishme që këto dokumente të përmbajnë TË GJITHË informacionin përkatës në lidhje me veprimin.

Aplikimet e paplotësuara do të refuzohen.

Nuk duhet të dërgohen shtojca shtesë.

***Ku dhe si të dërgoni aplikimin***

Aplikimet duhet të dorëzohen në format elektronik në:

***office@ahc.org.al***

***Afati i fundit për dorëzimin e aplikimeve***

Afati i fundit për dorëzimin e aplikimeve është **20 Janar, 2024**.

Aplikimi i dorëzuar pas afatit të caktuar nuk do të merret në konsideratë dhe do të refuzohet.

***Informacione të mëtejshme rreth aplikimeve***

Një seancë informuese për këtë thirrje për propozime do të mbahet më 12 janar 2024. Lutemi që nëpërmjet një email-i të dërguar në adrësën [office@ahc.org.al](mailto:office@ahc.org.al) deri më datë 5 janar 2024 të na indikoni dëshirën për pjesëmarrje.

Pyetjet mund të dërgohen me e-mail jo më vonë se 10 ditë përpara afatit të fundit për dorëzimin e aplikimeve në adresën e mëposhtme, duke treguar qartë referencën e thirrjes për propozime:

Adresa e postës elektronike: ***office@ahc.org.al***

Autoriteti kontraktues nuk ka asnjë detyrim për të dhënë sqarime për pyetjet e marra pas kësaj date.

Përgjigjet do të jepen jo më vonë se 7 ditë përpara afatit të fundit për dorëzimin e aplikimeve.

Ju lutemi vini re se autoriteti kontraktues mund të vendosë të anulojë procedurën e thirrjes për propozime në cilëndo fazë.

1. **VLERËSIMI DHE PËRZGJEDHJA E APLIKIMEVE**

Aplikimet do të shqyrtohen dhe vlerësohen nga Komisioni Përzgjedhës. Të gjitha aplikimet do të vlerësohen sipas hapave dhe kritereve të mëposhtme.

Nëse shqyrtimi i aplikimit nxjerr në pah që veprimi i propozuar nuk i plotëson kriteret e pranueshmërisë të përcaktuara në seksionin 4, aplikimii do të refuzohet mbi vetëm këtë bazë.

HAPI 1: KONTROLLET E HAPJES DHE ATO ADMINISTRATIVE

Gjatë hapjes dhe kontrollit administrativ do të vlerësohen sa vijon:

1. Nëse afati është respektuar. Përndryshe, aplikimi do të refuzohet automatikisht.
2. Nëse aplikimi i plotëson të gjitha kriteret e specifikuara në seksionin 4. Kjo përfshin gjithashtu një vlerësim të përshtatshmërisë së veprimit. Nëse ndonjë nga informacionet e kërkuara mungon ose është i pasaktë, aplikimi mund të refuzohet mbi vetëm atë bazë dhe aplikimi nuk do të vlerësohet më tej.

HAPI 2: VLERËSIMI I APLIKIMIT

Aplikimet e plota që kalojnë këtë kontroll do të vlerësohen më tej për cilësinë e tyre, duke përfshirë buxhetin e propozuar dhe kapacitetin e aplikantëve. Ato do të vlerësohen duke përdorur kriteret e vlerësimit në tabelën e vlerësimit më poshtë.

**TABELA E VLERËSIMIT**

|  |  |
| --- | --- |
| **Seksion** | **Pikët maksimale** |
| **1. Përkimi** | **30** |
| * 1. Sa përkon propozimi me objektivat dhe prioritetet e thirrjes për propozime si dhe me temat/sektorët/fushat specifike ose ndonjë kërkesë tjetër specifike të përcaktuar në udhëzimet për aplikantët? | **15** |
| * 1. Sa përkon propozimi me nevojat dhe kufizimet e veçanta të grupeve të synuara? | **5** |
| * 1. Sa qartë janë të përcaktuara dhe sa të zgjedhur në mënyrë strategjike janë të përfshirët (përfituesit përfundimtarë, grupet e synuara)? A janë përcaktuar qartë nevojat (si mbajtës ose si garantues të të drejtave) dhe kufizimet e tyre dhe a i adreson propozimi në fjalë ato në mënyrë të duhur? | **5** |
| * 1. A përmban propozimi elemente të veçanta me vlerë të shtuar (p.sh. risi, praktikat më të mira)? | **5** |
| **2. Përgatitja e veprimit** | **20** |
| 2.1 Sa koherente është përgatitja e veprimit? A tregon propozimi rezultatet e pritura që do të arrihen nga veprimi? A e shpjegon logjika e ndërhyrjes arsyetimin për mënyrën e arritjes së rezultateve të pritura? A janë veprimtaritë e propozuara të përshtatshme, praktike si dhe në përputhje me rezultatet e parashikuara? | 15 |
| 2.2 A përfshihet analiza e problemeve si dhe kapacitetet e palëve përkatëse të interesuara? A i pasqyron siç duhet këto veprimi i projektuar? | 5 |
| **3. Qasja e zbatimit** | **15** |
| 3.1 A është i qartë dhe i realizueshëm plani i veprimit për zbatimin e veprimit? | 5 |
| 3.2 A është realist afati kohor? | 5 |
| 3.3 A përfshin propozimi një sistem monitorimi efektiv dhe efikas? A ka një vlerësim të planifikuar (më parë, gjatë ose/dhe në fund të zbatimit)? | 5 |
| **4. Qëndrueshmëria e veprimit** | **20** |
| 4.1 A ka gjasa që veprimi të ketë një ndikim të prekshëm në grupet e tij të synuara? | 10 |
| 4.2 A ka gjasa që veprimi të ketë efekte shumëfishuese, duke përfshirë hapësirën për replikim, zgjerim, vënien e theksit tek ndarja përvojës dhe e njohurive? | 5 |
| 4.3 A janë të qëndrueshme rezultatet e pritura të veprimit të propozuar?  - Financiarisht *(p.sh. financimi i veprimtarive vijuese, burimet e të ardhurave për mbulimin e të gjitha kostove të ardhshme të funksionimit dhe mirëmbajtjes)*  - Institucionalisht *(a do të lejojnë strukturat që rezultatet e veprimit të jenë të qëndrueshme në fund të veprimit? A do të ketë 'pronësi' vendore të rezultateve të veprimit?)*  - Në nivel politikash (aty ku është e aplikueshme) (cili do të jetë ndikimi strukturor i veprimit *— p.sh. legjislacioni i përmirësuar, kodet e sjelljes, metodat)* | 5 |
| **5. Buxheti dhe kosto-efektiviteti i veprimit** | **15** |
| 5.1 A janë pasqyruar siç duhet veprimtaritë në buxhet? | 5 |
| 5.2 A është i kënaqshëm raporti ndërmjet kostove të vlerësuara dhe rezultateve? | 10 |
| **Rezultati maksimal tërësor** | **100** |

**PËRZGJEDHJA E PËRKOHSHME**

Pas vlerësimit, do të hartohet një tabelë ku pasqyrohen aplikimet e renditura sipas pikëve të marra prej tyre. Aplikimet me pikët më të larta do të përzgjidhen përkohësisht derisa të arrihet totali i buxhetit të disponueshëm për këtë thirrje për propozime. Gjithashtu, një listë rezervë do të hartohet sipas të njëjtave kritere. Kjo listë do të përdoret nëse më shumë fonde vihen në dispozicion gjatë periudhës së vlefshmërisë së listës rezervë.

HAPI 3: VERIFIKIMI I PRANUESHMËRISË SË APLIKANTËVE

Verifikimi i përshtatshmërisë do të kryhet në bazë të dokumenteve mbështetëse të kërkuara nga autoriteti kontraktues (*shih Seksionin 7 më poshtë*). Ai do të kryhet si parazgjedhje vetëm për aplikimet që janë përzgjedhur përkohësisht sipas rezultatit të tyre dhe brenda buxhetit të disponueshëm për këtë thirrje për propozime.

Përshtatshmëria e aplikantëve do të verifikohet sipas kritereve të përcaktuara në *Seksionin 4*.

Çdo aplikim i refuzuar do të zëvendësohet nga aplikimi tjetër i vendosur më lart se të tjerët në listën rezervë që është brenda buxhetit të disponueshëm për këtë thirrje për propozime.

1. **DORËZIMI I DOKUMENTEVE MBËSHTETËSE PËR APLIKIMET E ZGJEDHUR PËRKOHSHMËRISHT**

Aplikuesi, aplikimi i të cilit është përzgjedhur përkohësisht ose është vendosur në listën rezervë, do të informohet me shkrim nga autoriteti kontraktues. Aplikuesit do t'i kërkohet të sigurojë dokumentet e mëposhtme në mënyrë që autoriteti kontraktues të lejohet të verifikojë përshtatshmërinë e tij:

1. Statutin ose nenet përkatëse të statutit që konfirmojnë mandatin e shoqatës;
2. Një kopje të formularit të vlefshëm të regjistrimit të shoqatës;
3. Një kopje të kontablit më të fundit të aplikantit (kontabli i fitimit dhe humbjes dhe bilanci për vitin e fundit financiar për të cilin llogaritë janë mbyllur);
4. Një formular identifikimi financiar i aplikantit në përputhje me modelin bashkëlidhur si Shtojca C e këtij udhëzimi, i vërtetuar nga banka në të cilën do të kryhen pagesat. Kjo bankë duhet të jetë e vendosur në vendin ku është regjistruar aplikanti.

Dokumentet duhet të dorëzohen në formën e origjinaleve, fotokopjeve ose versioneve të skanuara (d.m.th. duke treguar vula të lexueshme, nënshkrime dhe data) të origjinaleve në fjalë.

Nëse dokumentet mbështetëse të sipërpërmendura nuk janë paraqitur para afatit të përcaktuar në kërkesën për dokumente mbështetëse që i dërgohet kërkuesit nga autoriteti kontraktues, aplikimi mund të refuzohet.

Pas verifikimit të dokumenteve mbështetëse, Komisioni Përzgjedhës do të marrë një vendim përfundimtar në lidhje me dhënien e granteve.

1. **NJOFTIM PËR VENDIMIN E AUTORITETIT KONTRAKTUES**

Aplikantët do të informohen për rezultatet e Thirrjes për Propozime brenda 60 ditëve nga dita e shpalljes së Thirrjes për Propozime. Lista e aplikimeve të miratuara do të publikohet në faqen e internetit të Komitetit Shqiptar të Helsinkit

1. **LISTAVE E SHTOJCAVE**

DOKUMENTET TË CILAT DUHEN PLOTËSUAR

Shtojca A: Formulari i aplikimit për grant (format Ëord-i)

Shtojca B: Buxhet (format Excel-i)

Shtojca C: Formulari i identifikimit financiar (vetëm për të përzgjedhurit përkohësisht))

1. **ORARI INDIKATIV**

|  |  |
| --- | --- |
|  | **DATA** |
| **1. Seanca informuese** | 12 janar 2024 |
| **2. Afati i fundit për të kërkuar ndonjë sqarim nga autoriteti kontraktues** | 10 janar 2024 |
| **3. Data e fundit në të cilën janë dhënë sqarimet nga autoriteti kontraktues** | 12 janar 2024 |
| **4. Afati i fundit për dorëzimin e aplikimeve** | 20 janar 2024 |
| **5. Informacion për aplikantët për hapjen, kontrollet administrative, vlerësimin e aplikimeve si dhe përzgjedhjen e përkohshme (Hapi 1 dhe 2)** | 10 shkurt 2024 |
| **6. Njoftimi i akordimit të kontratës (pas kontrollit të përshtatshmërisë) (Hapi 3)** | 18 shkurt 2024 |
| **7. Publikimi i listës së aplikimeve të miratuara** | 20 shkurt 2024 |
| **8. Nënshkrimi i kontratës** | 15 mars 2024 |

Kjo vijë indikative kohore i referohet datave të përkohshme (përveç datave 2, 3 dhe 4) dhe mund të përditësohet nga autoriteti kontraktues gjatë procedurës.

\* \* \*

1. INSTAT [↑](#footnote-ref-1)
2. Komiteti Shqiptar i Helsinkit (KSHH), Qendra e Beogradit për të Drejtat e Njeriut (BCHR), Programi për të Drejtat Civile në Kosovë\* (CRP/K), Grupi 484, Shoqata e Juristëve të Rinj Maqedonas (MYLA), Qendra Ligjore Podgoricë dhe Vaša prava Bosnje dhe Hercegovinë (VP BiH). [↑](#footnote-ref-2)
3. Listat e përditësuara të sanksioneve janë të disponueshme në [ëëë.sanctionsmap.eu](http://www.sanctionsmap.eu).

   Ju lutemi vini re se harta e sanksioneve është një mjet TI për identifikimin e regjimeve të sanksioneve. Burimi i sanksioneve buron nga aktet ligjore të botuara në Fletoren Zyrtare (FZ). Në rast mospërputhjeje ndërmjet akteve ligjore të publikuara dhe përditësimeve në faqen e internetit, mbizotëron versioni i FZ-së. [↑](#footnote-ref-3)
4. Këto pale të treta nuk janë as entitet(entitete) të lidhura, as bashkëpunëtorë e as kontraktorë. [↑](#footnote-ref-4)